[Foto’s] Stormsterkwinde in DurbanFoto: @TrafficSA, Twitter Stormsterkwinde het die afgelope naweek verwoesting gesaai in en rondom Durban en verskeie bome het omgeval. Die wind het met tye tot 140 km/h in Durban se hawe gewaai en die hawe is gesluit totdat die weersomstandighede verbeter het. ŉ Boom het ook op die M13 naby Attercliffe-afrit in Westville omgeslaan. ŉ Boom het ook op ŉ Mercedes Benz by Mount Edgecombe Plaza omgeslaan. Die bestuurder en insittendes het ongedeerd ontsnap. Polisiebeamptes van Durban, Pietermaritzburg, Empangeni en Port Shepstone se soek- en reddingsdiens is na verskeie tonele ontbied. Verskeie strukture het inmekaargestort, dakke het afgewaai, bome het omgeval en daar was ook kragonderbrekings. Volgens ŉ verklaring deur die polisie het vaartuie ook omgeslaan. Neo or dineo or hurricane is that you? Durban? Bring the rain just not this wind. GOD BLESS US ALL. pic.twitter.com/3fsvz5N8x6 — Manons (@madamozeal) September 16, 2017